التعديل الحكومي، فهاد المرحلة، بحال التغييرات اللي كيديرها مدرب ديال شي فرقة فالشوط الثاني. 
كاين أنواع من التغييرات. على حسب الماتش كيفاش غادي. 
كاين التغييرات اللي كتعزز فيها الدفاع حيث الهدف هو الحفاظ على النتيجة. 
كاين التغييرات اللي كتعزز فيها الهجوم، حيث الهدف هو قلب الهزيمة إلى انتصار، أو قلب التعادل إلى انتصار.
وكاين التغييرات اللي كستهدف إشراك عناصر شابة باش تاخد ماتشات فرجليها وتاخذ الثقة فالنفس. 
التعديل الحكومي المنتظر في أي إطار؟ 
اللي محسوم هو أن التغييرات ما خاصهاش تكون في إطار تجريب المواهب الجديدة. 
الماتش مصيري، ماشي ديال التعادل. خاص اللعب الكل في الكل. يعني محتاجين لهجوم فعال. 
الفريق الخصم صعيب: الهجوم فيه البطالة، الدفاع فيه التضخم، ووسط الميدان فيه الأسعار. زيد عليهم شي أجنحة قباح بزاف. 
خاسرين الماتش؟  لا. لاعبين مزيان. ولكن شي لعابة عندنا ما عندهمش الجرأة في بناء العمليات.  ما عندهمش الجاهزية. 
إذن شنو التغييرات اللي نديرو؟ 
خاص بخرج اللي عيا، واللي لعبو بارد، واللي كيضيع الكرة. 
وشكون يدخل، 
يدخل اللي قادر يحرك اللعب. واللي قادر يدافع. واللب قادر يماركي.  واللي قادر يمتص ضغط الخصم. واللي قادر يلقى حلول. 
يدخل اللي قادر يفزّگ التوني. على البلاد طبعا.